cyanic-selkie/wikianc huggingface dataset:
Լարիսա Տուտովա
Պատգամավոր ՊԴ
2017 թվականին ընդգրկվել է «Միասնական Ռուսաստան»-ի Գլխավոր խորհրդի և Մոսկվա քաղաքի կրթության դեպարտամենտին կից փորձագիտական խորհրդի կազմում, հանդես է եկել «Ռուսաստանի Դաշնությունում հայրենասիրական դաստիարակության մասին» դաշնային օրինագծով ։ 2017 թվականի դեկտեմբերին նշանակվել է Միասնական Ռուսաստանի «Մանկապարտեզները երեխաներին» դաշնային կուսակցական նախագծի համակարգող՝ փոխարինելով Ալյոնա Արշինովին ։
2019 թվականին դեմ է արտահայտվել կանանց համար կամավոր զինվորական ծառայությանը՝ հրաժարվելով Տոլյատիի աղջիկներին Գերագույն դատարանում պաշտպանել հավասարության սահմանադրական իրավունքը և անձնական ընտրությունը, որոնք դատական փորձ են ձեռնարկել դատարանում վիճարկելու հրաձիգի, դիպուկահարի, վարորդի, մեխանիկի, տանկիստի զինվորական պաշտոնների փոխարինման արգելքի վերաբերյալ կանանց խտրականությունը      ։
Օրինաստեղծ գործունեություն
2016-2019 թվականներին՝ Պետական դումայի 7-րդ գումարման պատգամավորի լիազորությունների կատարման ընթացքում հանդես է եկել դաշնային օրենքների նախագծերի 79 օրենսդրական նախաձեռնությունների և փոփոխությունների համահեղինակությամբ ։
Արտաքին հղումներ
Կատեգորիա:Ռուս կին քաղաքական գործիչներ Կատեգորիա:«Միասնական Ռուսաստան» կուսակցության անդամներ
Բիձինա Ավալիշվիլի
Բիձինա Ավալիշվիլի (ბიძინა გიორგის ძე ავალიშვილი, ), վրացի և խորհրդային քանդակագործ։ ԽՍՀՄ նկարիչների միության անդամ, Վրացական ԽՍՀ վաստակավոր նկարիչ։
Կենսագրություն
1947 թվականին ավարտել է Թբիլիսիի գեղարվեստի ակադեմիան, որտեղ եղել է Յակոբ Նիկոլաձեի աշակերտը։
1949-1952 թվականներին դասավանդել է Թբիլիսի գեղարվեստական ուսումնարանում։
Ենթադրվում է, որ Լադո Գուդիաշվիլին 1945 թվականին Թբիլիսիի Քաշվեթի եկեղեցու րմնանկարներն ստեղծելիս Քրիստոսի կերպարում օգտագործել է այդ տարիներին սկսնակ քանդակագործ Բիձինա Ավալիշվիլիի դիմագծերը ։
Ստեղծագործություն
Ստեղծել է վրացական և համաշխարահային մշակույթի հայտնի գործիչների քանդակագործական դիմանկարների մեծ պատկերասրահ։
Գրականություն
Կատեգորիա:Վրացի քանդակագործներ Կատեգորիա:Թբիլիսիի գեղարվեստի ակադեմիայի շրջանավարտներ Կատեգորիա:ԽՍՀՄ նկարիչների միության անդամներ Կատեգորիա:Պատվո շքանշանի ասպետներ (Վրաստան)
Անտոնինա Ալյոշինա
Անտոնինա Սեմյոնովնա Ալյոշինա (Антонина Семёновна Алёшина, ), խորհրդային և ռուս նկարիչ-մուլտիպլիկատոր ։
Կենսագրություն
Անտոնինա Ալյոշինան (Կորովինա) ծնվել է 1931 թվականի մայիսի 9-ին Ռիբինսկ քաղաքում (Խորհրդային Միություն)։
1953 թվականին տեղափոխվել է Մոսկվա, որտեղ ավարտել է Մոսկվայի 1905 թվականի հիշատակի գեղարվեստի ուսումնարանը։ 1953-1957 թվականներին սովորել է Մոսկվայի Պոտյոմկինի անվան քաղաքային մանկավարժական համալսարանում։
1957-1958 թվականներին բնակվել է Կուրսկում, որտեղ դասավանդել է Կուրսկի գեղարվեստի ուսումնարանում։ Դրանից հետա վերադարձել է Մոսկվա և 1959-1961 թվականներին սովորել «Սոյուզմուլտֆիլմին» առընթեր նկարիչ-մուլտիպլիկատորների դասընթացներում։ Աշխատելով որպես անիմատոր՝ 1966-1971 թվականներին վարել է մանկական մուլտիպլիկացիայի խմբակ Կինոյի տանը կից, 1971 թվականին դասավանդել է նկարչություն Նորիլսկում, 1975-1979 թվականներին այնտեղ վարել է նկարչության խմբակ։
1980-1996 թվականներին Անտոնինա Ալյոշինան աշխատել որպես է անիմատոր «Սոյուզմուլտֆիլմում»։ Համագործակցել է նաև «Մուլտհեռուստաֆիլմ» ստուդիայի հետ։
1997 թվականին Անտոնինա Ալյոշինան հաղթահարել է ստամոքսի քաղցկեղը, հինգ տարի նմանատիպ առողջական խնդիրներ չի ունեցել, բայց 2011 թվականին ախտորոշվել է կերակրափողի քաղցկեղ։ Անտոնինա Ալյոշինան մահացել է 2002 թվականի ապրիլի 19-ին Մոսկվայում։
Արտաքին հղումներ
Կատեգորիա:Խորհրդային մուլտիպլիկատորներ Կատեգորիա:Ռուս մուլտիպլիկատորներ
Ավենյու 5
«Ավենյու 5» (Avenue 5), գիտական ֆանտաստիկա ժանրում կատակերգական հեռուստասերիալ, որի հեղինակը Արմանդո Իանուչին է։ Այն լույս է տեսել 2020 թվականի հունվարի 19-ին HBO-ում։ Սերիալի գլխավոր դերերում են Հյու Լորին և Ջոշ Գադը, որոնք կատարում են «Ավնյու 5» միջմոլորոկային կրուիզ տիեզերանավի կապիտանի և սեփականատերի դերերը համապատասխանաբար։ 2020 թվականի փետրվարին HBO-ն երկարաձգել է հեռուստասերիալը մինչև երկրորդ եթերաշրջան ։
Նախադրյալ
«Ավենյու 5»-ը նկարագրվել է որպես «ստեղծված ապագայում՝ մեծ մասամբ տիեզերքում» ։ «Ավենյու 5» միջմոլորակային տիեզերանավում համակարգերի զանգվածային անսարքությունն ուղարկում է նավն այլ ուղղությամբ ։ Ըստ հաշվարկների՝ նավին երեք տարի է պահանջվելու Երկիր վերադառնալու համար, և նրանք ունեն պաշարներ, որոնք բավարար են միայն բազմաթիվ ուղևորներին կերակրելու համար՝ ենթադրյալ ութշաբաթյա ուղևորության ընթացքում, «Ավենյու 5»-ի անձնակազմը ստիպված է լինելու պայքարել կարգուկանոնի պահպանման և նավի բարեհաջող վերադարձի համար ։
Զարգացում
2017 թվականի սեպտեմբերի 25-ին հայտարարվել է, որ HBO-ն նոր կատակերգական սերիալի պիլոտ է պատվիրել, որը պատրաստվել է Արմանդո Իանուչիի կողմից, ով նաև ընտրվել է, որպես հեղինակ և գործադիր պրոդյուսեր։ Որպես լրացում պիլոտի պատվերին, ցանցը նաև պատվիրել է սցենարներ ։ 2020 թվականի փետրվարի 13-ին սերիալը երկարաձգվել է մինչև երկրորդ եթերաշրջան ։
Քասթինգ
2018 թվականի օգոստոսին հայտարարվել է, որ Հյու Լորին և Սյուզի Նակամուրան ընտրվել են պիլոտային սերիայի առաջնային դերերի համար ։ 2018 թվականի նոյեմբերի 7-ին հայտարարվել է, որ Ռեբեկա Ֆրոնթը միացել է պիլոտային դրվագի դերասանական կազմին ուրիշ առաջնային դերի համար ։ 2019 թվականի փետրվարին Զաք Վուդսը, Ջոշ Գադը, Նիկի Ամուկա-Բըրդը և Լենորա Քրիչլոուն ընտրվել են հիմնական դերերի համար    ։ Հիմեշ Պաթելն միացել է հունիսին ։
Նկարահանումներ
Պիլոտային սերիայի նկարահանումները տեղի են ունեցել Անգլիայի Լոնդոն քաղաքում 2018 թվականին ։ Warner Bros. Studios, Leavesden-ում նկարահանումների ժամանակ, հրդեհը վնաս է հասցրել շոուի դրվագներից մեկի նկարահանումներին ։
Թողարկում
Սերիալի պրեմիերան կայացել է 2020 թվականի հունվարի 19-ին ։ Նոր Զելանդիայում հեռուստասերիալի դիստրիբյուտորը Sky հեռոսւտատեսային պրովայդերի SOHO2 ալիքն էր և Neon սթրիմինգային ծառայությունը ։
Քննադատություն
Rotten Tomatoes-ում սերիալի առաջին եթերաշրջանն արժանացել է 65% վարկանիշին, որը հիմնվել է 46 հրատարակությունների վրա, կազմելով միջին 6.31/10 գնահատականը ։ Metacritic-ում այն ստացել է 100-ից 64 միավոր՝ հիմնված 27 քննադատների ակնարկների վրա, ինչը նշանակում է «ընդհանուր առմամբ դրական արձագանքներ» ։
Արտաքին հղումներ
Կատեգորիա:2020 հեռուստասերիալներ Կատեգորիա:Կատակերգական հեռուստասերիալներ Կատեգորիա:Ամերիկյան կատակերգական հեռուստասերիալներ Կատեգորիա:Ամերիկյան ֆանտաստիկ հեռուստասերիալներ Կատեգորիա:HBO-ի բնօրինակ ծրագրեր
Ժուան Գիմարայնս Ռոզա
Ժուան Գիմարայնս Ռոզա (Գիմարաինս Ռոզա) (João Guimarães Rosa, ), բրազիլացի գրող և դիվանագետ ։
Կենսագրություն
Գիմարայնս Ռոզան ծնվել է Կորդիսբուրգու (Cordisburgo) մունիցիպալիտետում։ Նա եղել է իր ծնողների՝ Ֆլորդուարդու Պինտու (Florduardo Pinto Rosa) և Դ. Ֆրանսիսկա Գիմարայնս (D. Francisca Guimarães Rosa) Ռոզաների վեց երեխաներից ավագը։
Գիմարայնս Ռոզան ինքնուս է եղել տարբեր բնագավառներում, մանկուց սովորել է շատ լեզուներ, սկսել է ուսումնասիրել ֆրանսերենը, երբ դեռ յոթ տարեկան է եղել, ինչի մասին հարցազրույցում ասել է.
Ես խոսում եմ պորտուգալերեն, գերմաներեն, ֆրանսերեն, անգլերեն, իսպաներեն, իտալերեն, էսպերանտո, մի քիչ ռուսերեն, կարդում եմ շվեդերեն, հոլանդերեն, լատիներեն և հունարեն (բայց ձեռքի տակ գտնվող բառարանով); հասկանում եմ գերմանական որոշ բարբառներ, ուսումնասիրել եմ հունգարերենի, արաբերենի, սանսկրիտի, լիտվերենի, լեհերենի, տուպիի, իվրիտի, ճապոներենի, չեխերենի, ֆիններենի, դանիերենի քերականությունը, մակերեսորեն ուսումնասիրել եմ այլ լեզուներ, սակայն ամեն ինչ բազային մակարդակում։ Կարծում եմ, որ այլ լեզուների ոգին ու մեխանիզմն ուսումնասիրելը օգնում է շատ ավելի խորությամբ հասկանալ մայրենի լեզուն։ Ընդհանուր առմամբ, ես սովորում էի հաճույքի, բավականության և զվարճանքի համար ։
Դեռ մանկուց նա տեղափոխվել է իր պապիկի և տատիկի տուն՝ Բելո Հորիզոնտե, որտեղ ավարտել է տարրական դպրոցը։ Հետագա ուսումն սկսել է Սանտու Անտոնիու դպրոցում Սան Ժուան դել Ռեյում, սակայն շուտով վերադարձել է Բելո Հորիզոնտե, որտեղ և ավարտել է ուսումը։ 1925 թվականին, 16 տարեկան հասակում, դիմել է ընդունվելու Մինաս Ժերաիսի համալսարանի բժշկական ֆակուլտետ։
1930 թվականի հունիսի 27-ին Գիմարայնս Ռոզան ամուսնացել է 16-ամյա Լիժիա Կաբրալ Պեննայի (Lígia Cabral Penna)՝ Վիլմայի (Vilma) և Ագնեսի (Agnes) դստեր հետ։ Նույն թվականին ավարտել է ուսումը և սկսել զբաղվել բժշկական պրակտիկայով Մինաս Ժերաիս նահանգի Իտագուարա (Itaguara), այնուհետև Իտաունա (Itauna) մունիցիպալիտետներում (համայնքներում)։ Նա այնտեղ ապրել է մոտ երկու տարի, այդ տարիներին առաջին անգամ ծանոթացել է սերտանի (բրազիլական տափաստանների) տարրերին, որոնք սկզնաղբյուր և ոգեշնչման աղբյուր են դարձել նրա շատ գործերի համար։
Վերադառնալով Իտագուարայից՝ Գիմարայնս Ռոզան որպես կամավոր բժիշկ է աշխատել ժողովրդական աշխարհազորում (Força Pública) 1932 թվականի «Սահմանադրական հեղափոխության» ժամանակ՝ ղեկավարելով, այսպես կոչված, Թունելի հատվածը Պասա Կուատրու (Passa-Quatro, Մինաս Ժերաիս նահ.) համայնքում։ Այնտեղ նա հանդիպել է ապագա նախագահ Ժուսելինու Կուբիչեկին, որն այդ ժամանակ գլխավոր բժիշկն էր։ Հետագայում, քննություն հանձնելով, նա դարձել է պետական պաշտոնյա։ 1933 թվականին տեղափոխվել է Բարբասենա (Barbacena) համայնք և որպես բժիշկ աշխատել 9-րդ հետևակային գումարտակում (Oficial Médico do 9º Batalhão de Infantaria): Կյանքի մեծ մասն աշխատել է որպես դիվանագետ Եվրոպայում և Լատինական Ամերիկայում։
1963 թվականին միաձայն ընտրվել է Բրազիլական գրականության ակադեմիայի անդամ, սակայն առաջարկն ընդունել է 4 տարի անց՝ Ռիո դե Ժանեյրոում իր խորհրդավոր մահից (ենթադրաբար, սրտի կաթվածից) ընդամենը երեք օր առաջ։
Գիմարայնս Ռոզան մահացել է 59 տարեկան հասակում՝ իր դիվանագիտական և գրական կարիերայի գագաթնակետին։
Գործունեություն
Գիմարայնս Ռոզան գրել է նովելներ և պատմվածքներ։ Նրա ստեղծագործությունները նոր կյանք են ներշնչել XX դարի կեսերի բրազիլական գրականությանը։ «Արահետներ մեծ սերտանով» (1956) վեպն արժանացել է բազմաթիվ ազգային մրցանակների, հեղինակին բերել համաշխարհային ճանաչում։ «Մագմա» (1936) բանաստեղծությունների ժողովածուն ստացել է Բրազիլիայի գրականության ակադեմիայի մրցանակ, սակայն չի հրապարակվել հեղինակի կենդանության օրոք։
Այնուամենայնիվ, հեղինակի գլուխգործոցը հանդիսանում է «Արահետներ մեծ սերտանով» (1956) վեպը։ Այս ստեղծագործությունը համարվում է ոչ միայն բրազիլական, այլև XX դարի համաշխարհային գրականության գլուխգործոց։ Այն համեմատվել է Ջեյմս Ջոյսի «Ուլիսես» վեպի հետ  ։
Լույս տեսնելուց անմիջապես հետո վեպը դարձել է լեգենդ նախ Բրազիլիայում, ապա թարգմանության միջոցով նաև այլ երկրներում։ The Devil to Pay in the Backlands անգլերեն թարգմանությունը լույս է տեսել 1963 թվականին։ Սակայն հեղինակի ոճի բարդության պատճառով վեպի յուրօրինակությունը կորսվել է։
«Արահետներ մեծ սերտանով» ստեղծագործությունը շատ հակասական վեպ է։ Այն իրենից ներկայացնում է 608 էջանոց պատմություն՝ առանց գլուխների բաժանվելու և պատմվածքի ընդհատման։ Ոչ միայն նորաբանությունների, այլև տեղական բարբառների օգտագործումը վեպը դարձնում են բարդ ոչ միայն թարգմանության, այլև իրենց՝ պորտուգալերենը կրողների ընկալման համար։ Վեպի սյուժեն ծավալվում է գյուղացի Ռիոբալդոյի շուրջ։ Հերոսը պատմում է իր ավազակային կյանքի, ագարակատերերի հետ բախումների և սերտանայում կյանքի համար մղվող պայքարի մասին։ Միաժամանակ ընթերցողը վերածվում է զրուցակցի և անգամ նրան երբեմն հարցեր է տալիս։
Ռոզայի վեպը պարադոքս է։ Մի կողմից այն մոդեռնիստական է, մյուս կողմից՝ տարածաշրջանային, այսինքն՝ նկարագրում է կյանքը Բրազիլիայի այս կամ այն տեղանքում՝ հեռու մնալով ցանկացած ավանգարդից։ Իր վեպում գրողը փորձել է չօգտագործել կլիշե և շփոթեցնել ընթերցողին, ինչպես դա կյանքն է անում։ Նա կլիշե չի օգտագործել ոչ քերականության մեջ կամ ֆրազներում, ոչ պատմվածքում։ Նա ցանկացել է ստեղծել այնպիսի բան, որին ընթերցողը մինչ այդ հանդիպած չլինի, բայց որը միևնույն ժամանակ ընկալվի ինտուիտիվ մակարդակում։
Գիմարայնս Ռոզան Լատինական Ամերիկայի լավագույն գրողներից մեկն է, որի գործունեությունը կարելի է հավասարեցնել Ջեյմս Ջոյսի, Մարսել Պրուստի ստեղծագործական ուղուն։ Նրա լեզվաբանական նորարարությունները ներառում են տարածված բառային փոխառություններ ինչպես անտիկ, այնպես էլ ժամանակակից լեզուներից։ Սեփական նորաբանությունների, շարահյուսական շրջադասությունների ձևավորումը և խոսակցական լեզվի օգտագործումը Գիմարայնս Ռոզայի գործունեությունը դարձնում են իր տեսակի մեջ անկրկնելի։
Աղբյուրներ
Կատեգորիա:Բրազիլացի գրողներ Կատեգորիա:Բրազիլացի դիվանագետներ Կատեգորիա:20-րդ դարի բրազիլացի գրողներ Կատեգորիա:Բրազիլացի վիպասաններ Կատեգորիա:Պոստմոդեռնիստ գրողներ
Ռուբին ՖԱ
Ռուբին (ռուս.՝ Футбо́льный клуб Руби́н Каза́нь), ռուսական ֆուտբոլային ակումբ Կազանից, Թաթարստան։
Ռուբինը ստեղծվել է 1958 թվականին և իր առաջին մրցաշրջանը բարձրագույն դիվիզիոնում անցկացրել է 2003 թվականին։ Այդ ժամանակից ի վեր թիմը երբեք դուրս չի մնացել ռուսական Պրեմիեր Լիգայից։ Հաղթել են Ռուսաստանի առաջնությունը 2008 և 2009 թվականներին և Ռուսաստանի գավաթը՝ 2011-2012 մրցաշրջանում։
Ռուբինը իր տնային խաղերն անցկացնում է Կազան Արենա մարզադաշտում։
Գևգելիայի համայնք
Գևգելիայի համայնք (Општина Гевгелија), երկրորդ մակարդակի վարչատարածքային միավոր Մակեդոնիայի Հանրապետության հարավարևելյան հատվածում։ Վարչականորեն մտնում է Հարավարևելյան շրջանի կազմի մեջ ։
Վարչական կենտրոնը համարվում է Գևգելիան, որը նաև համայնքի խոշորագույն բնակավայրերն է։
Աշխարհագրություն
Գևգելիայի համայնքը տեղակայված է Բալկանյան թերակղզու վրա՝ Մակեդոնիայի Հանրապետության հարավարևելյան հատվածում։ Զբաղեցնում է 317 կմ² տարածք։
Վարչական կենտրոնը Գևգելիան է։ Արևմուտքում սահմանակից է Կավադարցի, հյուսիս-արևմուտքում՝ Դեմիր Կապիայի, հյուսիս-արևելքում՝ Վալանդովոյի, իսկ արևելքում՝ Բոգդոնցիի համայնքներին։
Բնակչություն
Ըստ 2002 թվականի մարդահամարի տվյալների՝ համայնքի բնակչությունը կազմում է 22 988 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝
Ծանոթագրություններ
Կատեգորիա:Հյուսիսային Մակեդոնիայի վարչական բաժանում Կատեգորիա:Հյուսիսային Մակեդոնիայի համայնքներ
Լոթե Լենյա
Լոթե Լենյա (Lotte Lenya, ), ավստրո-ամերիկացի դերասանուհի և երգչուհի։ Առավել հայտնի է Ջեյմս Բոնդի մասին «Ռուսաստանից սիրով» (1963) ֆիլմի ռուս չարագործի՝ Ռոզա Քլեբի դերով։
Կենսագրություն
Կառոլինա Վիլհելմինա Շարլոտա Բլամաուերը (Karoline Wilhelmine Charlotte Blamauer) ծնվել է Ավստրիայի մայրաքաղաք Վիեննայում՝ կաթոլիկական ընտանիքում։ 1914 թվականին նա հեռացել է Ավստրիայից և տեղափոխվել Ցյուրիխ, որտեղ ստացել է դերասանական վարպետության դասեր։ Այնտեղ էլ նա առաջին անգամ հանդես է եկել որպես դերասանուհի և դրա հիման վրա վերցրել Լոթե Լենյա անունը։ 1921 թվականին դերասանուհին հաստատվել է Բեռլինում, բեռլինյան թատրոնում հանդես է եկել մի քանի փոքր դերերով, սակայն հաջողությունն այցելել է նրան միայն 1928 թվականին, երբ կատարել է Ջենիի դերը՝ Բերտոլդ Բրեխտի «Երեք գրոշանոց օպերա»-ի առաջին ներկայացման ժամանակ։ 1931 թվականին նա առաջին անգամ նկարահանվել է «Երեք գրոշանոց օպերա» (1931) ֆիլմում՝ կատարելով նույն դերը։ Լոթե Լենյան նույնպես գրել է մի քանի երաժշտություն «Weils» ստուդիայում։
1926 թվականին Լոթե Լենյան ամուսնացել է կոմպոզիտոր Կուրտ Վայլի հետ։ Գերմանիայի նացիստական իշխանություն տեղափոխվելուց հետո ամուսինները ստիպված էին արտագաղթել։ 1933 թվականի մարտին նրան հեռացան Գերմանիայից և հաստատվեցին Փարիզում։ 1935 թվականին Լոթե Լենյան ամուսնու հետ տեղափոխվել է ԱՄՆ, որտեղ 1935 թվականին կրկին օրինականացրել էին ամուսնությունը, իսկ 1941 թվականին գնել էին իրենց սեփական տունը՝ Նյու-Յորքից 50 կմ հեռավորության վրա գտնվող փոքրիկ գյուղում։ Լոթե Լենյան ապրել է ամուսնու հետ մինչև նրա մահը, իսկ դրանից հետո ամուսնացել է ևս երեք անգամ՝ երկու անգամ դարձել է այրի, իսկ երրորդ անգամ բաժանվել է։
Դերասանուհուն մեծ ճանաչում են բերել 1960-ական թվականներին բրիտանական ֆիլմերում իր կատարած դերերը։ 1961 թվականին նա կատարել է դքսուհի Մագդայի դերը «Տիկին Սթոունի հռոմեական գարունը» ֆիլմում, որտեղ գլխավոր դերերում եղել են Վիվիեն Լին և Ուորեն Բիթին։ Այս ֆիլմում խաղալու համար արժանացել է «Օսկար» մրցանակին՝ որպես երկրորդ պլանի լավագույն դերասանուհի և Ոսկե գլոբուս մրցանակին։ 1963 թվականին Լենյան կատարել է չարագործ Ռոզա Քլեբի դերը Ջեյմս Բոնդի մասին երկրորդ՝ «Ռուսաստանից սիրով» ֆիլմում, ինչը բերել է մեծ ճանաչում։ 1966 թվականին կատարել է Շնայդերի դերը «Կաբարե» մյուզիքլում, ինչի համար արժանացել է «Թոնի» մրցանակին։
Լոթե Լենյան մահացել է քաղցկեղից՝ 1982 թվականի նոյեմբերի 27-ին՝ 84 տարեկան հասակում։ Թաղվել է առաջին ամուսնու՝ Կուրտ Վայլի մոտ։
2007 թվականին Բրոդվեյում բեմադրվել է «Սիրային երաժշտություն» մյուզիքլը՝ հիմնված Լենյայի և Վայլի պատմության վրա։
Արտաքին հղումներ
Կատեգորիա:Ավստրիացի երգչուհիներ Կատեգորիա:Ավստրիացի դերասանուհիներ Կատեգորիա:Քաղցկեղից մահացածներ Կատեգորիա:Ամերիկացի կինոդերասանուհիներ Կատեգորիա:«Թոնի» մրցանակի դափնեկիրներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի դերասանուհիներ Կատեգորիա:Ավստրիացի կինոդերասանուհիներ
Լավրենտիոս (հակապապ)
Լավրենտիոս, Հռոմի կաթոլիկ եկեղեցու հակապապ 498-506 թվականներին։
Կենսագրություն
Լավրենտիոսն այն իտալացի եպիսկոպոսներից էր, ով աջակցում էր «Ակակիոսյան հերետիկոսությանը» և ձգում էր լավ հարաբերություններ ունենալ Բյուզանդիայի հետ։ 498 թվականի պապի ընտրությունների ժամանակ Սանտա Պրեսսեդե բազիլիկի արքեպիսկոպոս Լավրենտիոսը մրցակցում էր Սիմմաքոս կարդինալի հետ։ Վերջինս Կոստանդնուպոլսյան պատրիարքարանի հակառակորդն էր։ Այսպիսով Սուրբ Պետրոսի գահի հավակնորդների կողմնակիցներն ընդհարվում էին Հռոմի փողոցներում։ 498 թվականի նոյեմբերի 22-ին, երբ Սիմաքքոսը մեկնում է Ռավեննա այցելելու օստգոթերի թագավոր Թեոդորիք Մեծին, Լավրենտիոսը հռչակվում է Հռոմի պապ ։
Լավրենտիոսի պապականությունը պատմության մեջ հայտնի է որպես «Լավրենտիոսյան հերետիկոսություն»։ Վերջինիս հետ հաշտվելու Սիմաքքոսի փորձը հաջողություն չի ունենում ։
506 թվականին Թեոդորիք կայսրը, վախենալով բյուզանդական ազդեցության առաջընթացից, վտարում է Լավրենտիոսին Հռոմից և Սիմմաքոսին ընդունում որպես միակ և օրինական պապ։ Ավելի ուշ Լավրենտիոսը դասվում է հակապապերի շարքը ։
Հասմիկ Վահրադյան
Հասմիկ Գուրգենի Վահրադյան, հայ կենսաքիմիկոս։ Կենսաբանական գիտությունների դոկտոր (2004), պրոֆեսոր։
Կենսագրություն
Հասմիկ Վահրադյանը ծնվել է 1954 թվականին Երևանում։ 1997 թվականին ավարտել է Երևանի պետական համալսարանը։ 1978 թվականից աշխատել է Երևանի պետական բժշկական համալսարանի կենսաքիմիայի ամբիոնի ուղեղի կենսասինթետիկ ռեակցիաների ԳՀԼ-ում, 2008-2011 թվականներին՝ ամբիոնի վարիչ ։ 2003 թվականից եղել է Ալցհեմերի հիվանդության հայկական ընկերակցության փոխնախագահ։
Աշխատանքները վերաբերում են նյարդակազմափոխական շարժընթացների նյարդահորմոնային կարգավորման նոր մեխանիզմներին։
Բացահայտել է գլխուղեղի ենթատեսաթմբից արտազատված նեյրոպեպտիդի պաշտպան. և կարգավորող դերը՝ Ալցհեյմերի հիվանդության ժամանակ ուղեղի նյարդահորմոնային, իմունակարգավորող և ձևաբանաֆունկցիոնալ խանգարումների համար՝ պատասխանատու հանգուցային նյութափոխանակային մի շարք օղակների վրա ։
Հեղինակ է ուսումնամեթոդաբանական ձեռնարկների ։
Ռոբերտ Շոու
Ռոբերտ Արչիբալդ Շոու (Robert Shaw, ), անգլիացի դերասան, սցենարիստ և գրող։
Վաղ կյանք
Ռոբերտ Շոուն ծնվել է 1927 թվականին Անգլիայում՝ Վեսթհաունում։ Նրա մայրը՝ Դորինը (ծնունդով Ավերի), նախկին բուժքույր է՝ ծնված Սվազիլենդում,Պիգս-Պիկում։ Իսկ հայրը՝ Թոմաս Շոուն, բժիշկ է։ Դերասանն ունեցել է երեք քույր և մեկ եղբայր։ Երբ Ռոբերտը դարձել է յոթ տարեկան, նրա ընտանիքը տեղափոխվել է Շոտլանդիա՝ Սթրոմնես։ Երբ երիտասարդ դերասանը դարձել է քսան տարեկան, նրա հայրը՝ հարբեցող և դեպրեսիվ մարդը, ինքնասպան է եղել։ Ընտանիքը կրկին տեղափոխվել է, այս անգամ Կորնուոլ, որտեղ Ռոբերտը սկսել է հաճախել Տրուրոյի դպրոց։ Հետո Ռոբերտը որոշ ժամանակ աշխատել է որպես ուսուցիչ Սոլտբյորնեում, իսկ հետո Լոնդոնում ընդունվել է դրամատիկական արվեստի թագավորական ակադեմիա։
Դերասանական կարիերա
Ռոբերտ Շոուն սկսել է դերասանական կարիերան թատրոնում՝ ամբողջ Անգլիայի թատրոններում կատարելով տարբեր դերեր։ 1952 թվականին դերասանը նշել է իր պրոֆեսիոնալ բեմելը Ուեսթ-Էնդ թատրոնում։ Արդեն 1950 թվականին նկարահանվել է բրիտանական տարբեր ֆիլմերում, իսկ ավելի ուշ հայտնվել է նաև ամերիկյան հեռուստատեսությունում, որտեղ նկարահանվել է «Ծովահեններ»(The Buccaneers) սերիալում։ Շոուի ամենահռչակավոր դերերն են՝ Դոնալդ Հրանտի դերը Ջեյմս Բոնդի մասին «Ռուսաստանից սիրով»(Из России с любовью) (1963) ֆիլմում, տանկիստ գնդապետ Հեսսլերի դերը «Մարտ ելույթի համար»(Битва за Выступ) (1965) ֆիլմում, երիտասարդ Հենրի VIII-ի դերը «Բոլոր ժամանակների մարդ»(Человек на все времена) (1966) ֆիլմում, լորդ Ռենդոլֆ Չերչիլի դերը «Երիտասարդ Վինսթոն»(Молодой Уинстон) (1972) ֆիլմում, անգութ ավազակ Դոյլ Լոնիգանի դերը «Աֆերա»(Афера) (1973) ֆիլմում, կոպիտ ու սառնարյուն Միսթր Բլուի դերը «Պելեմ 1-2-3 գնացքի բռնագրավում»(Захват поезда Пелэм 1-2-3) (1974) ֆիլմում, շնաձկներից տառապող ձկնորս Քվինտի դերը «Ծնոտներ»(Челюсти) (1975) ֆիլմում, հնաբնակ փարոսի և գանձերի որսորդ Ռոմեր Տրիսի դերը «Անդունդ»(Бездна) (1977) ֆիլմում, իսրայելական Մոսսադի գործակալ Դեյվիդ Կաբակովի դերը «Սև կիրակի» (Чёрное воскресенье) (1977) կինոնկարում, որը եղել է ամենահաջողված լավ երիտասարդի դերը։ Շոուն արժանացել է Ոսկե գլոբուս մրցանակին և Օսկար մրցանակին՝ որպես երկրորդ կարգի լավագույն դերասան՝ «Բոլոր ժամանակների մարդ» ֆիլմում մասնակցություն ունենալու համար։
Սցենարիստի կարիերա
Ավելացնելով իր դերասանական կարիերային՝ Շոուն գրել է նաև վեպեր, թատերգություններ և սցենարներ։ Իր առաջին վեպը՝ «Գաղտնարան»-ը(«Тайник») տպագրվել է 1960 թվականին և ստացել է բազմաթիվ դրական արձագանքներ։ Նրա հաջորդ վեպը՝ «Արևային բժիշկ»-ը(«Солнечный доктор»), տպագրվել է մեկ տարի հետո։ Ստեղծագործությունը 1962 թվականին պարգևատրվել է Հոտորնդենական մրցանակով։
Ավելի ուշ գրել է եռերկ ստեղծագործություն՝ բաղկացած «Դրոշ»(«Флаг») (1965), «Մարդն ապակե կրպակում»(«Человек в стеклянной будке») (1967), «Քարտեզներ Մարոկկոյից»(«Карты из Марокко») մասերից։ Եռերկ ստեղծագործությունը հանդիսացել է «Մարդն ապակե կրպակում» թատերական ներկայացման հիմքը, ինչը բերել է նրան մեծ ճանաչում։ Գիրքը և սցենարը իրենցից ներկայացնում են բարդ և երկդիմի պատմություն մի մարդու մասին, ով պատմության տարբեր պահերին եղել է մեկ եվրոպացի գործարար՝ փակելով ֆաշիստ զինվորական հանցագործներին, մեկ ֆաշիստ զինվորական հանցագործ՝ փակելով եվրոպացի գործարարներին։ Սցենարը ստացվել է բավականին վիճարկելի. ԱՄՆ-ում և Մեծ Բրիտանիայում թատերական ներկայացումներից հետո մի քանի քննադատներ դրական են գնահատել խորամանկ, ճարպիկ և լիարժեք բարոյական հարցերի վերլուծությունը, որոնք վերաբերում էին քաղաքացիությանը և անհատականությանը, իսկ մյուսները հակառակը՝ քննադատել էին Շոուին այն բանի համար, որ նա բարձրացրել է այդպիսի նուրբ և երկդիմի հարց։ Հեռուստատեսությունում ցուցադրելուց հետո սցենարը զգալիորեն փոխվել էր. ստացված կինոնկարը չէր արժանացել հեղինակի խրախուսանքին և նրա անունը դուրս էին հանել տիտրերից։
Շոուն նաև ադապտացրել է «Գաղտնարան» վեպը՝ «Իրադրությունն անհույս է… Բայց լուրջ չէ» («Situation Hopeless... But Not Serious», «Положение безнадежно Но не серьезно») ֆիլմի համար, որտեղ գլխավոր հերոսը Ալեքս Հիննեսսն էր։ Նրա «Կատոյի փողոց»(«Cato Street Conspiracy», «Улица Като») սցենարը՝ Կատո փողոցում տեղի ունեցած իրադարձությունների մասին, առաջին անգամ բեմադրվել է 1971 թվականին Լոնդոնում։
Անձնական կյանք
Ռոբերտ Շոուն ամուսնացած է եղել 3 անգամ և ունեցել է տասը երեխա, որոնցից մեկը որդեգրված է։ Նրա առաջին կինը եղել է Ջենիֆեր Բուրկը (1952-1963 թթ.): Նրանք ունեցել են չորս աղջիկ։
Երկրորդ կինը եղել է դերասանուհի Մերի Յուրը։ Նրանք ունեցել են երկու տղա և մեկ աղջիկ։ Նրանց ամուսնությունն ավարտվել է Մերիի մահով՝ չափից մեծ քանակությամբ դեղեր ընդունելու հետևանքով։ Նրանց որդիներից մեկը՝ Էյն Շոուն(Ian Shaw), դարձել է դերասան։
Երրորդ և վերջին կինը եղել է Վիրջինիա Ջենսենը (1976-1978 թթ.): Նրանք ունեցել են երկու որդի, որոնցից մեկը Վիրջինիայի նախկին ամուսնուց է։
Իր կյանքի վերջին յոթ արիներն ապրել է Իռլանդիայի Մեյո կոմսությունում՝ Տուրմակադի գյուղում։
Մահ
Ռոբերտ Շոուն մահացել է սրտամկանի ինֆարկտից՝ 1978 թվականի օգոստոսի 28-ին Իռլանդիայում՝ 51 տարեկան հասակում՝ Avalanche Express ֆիլմի նկարահանման ավարտից հետո։ Նրա աճյունը այրել են, իսկ մոխիրը թաղել են Իռլանդիայում՝ իր տան մոտ։
Արտաքին հղումներ
Կատեգորիա:20-րդ դարի դերասաններ Կատեգորիա:20-րդ դարի վիպասաններ Կատեգորիա:Անգլիացի դերասաններ Կատեգորիա:Անգլիացի գրողներ Կատեգորիա:Անգլիացի սցենարիստներ Կատեգորիա:Թատրոնի դերասաններ Կատեգորիա:Անգլիացի դրամատուրգներ Կատեգորիա:Հեռուստատեսային դերասաններ Կատեգորիա:Անգլիացի կինոդերասաններ Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:20-րդ դարի անգլիացի վիպասաններ Կատեգորիա:Սրտամկանի ինֆարկտից մահացածներ
Չիփս Ռաֆերտի
Չիփս Ռաֆերտի (Chips Rafferty, ), կինոյի և հեռուստատեսության ավստրալիացի դերասան, ավելի քիչ հայտնի է որպես պրոդյուսեր և սցենարիստ։ Բրիտանական կայսրության շքանշանի ասպետ։
Կենսագրություն
Ջոն Ուիլյամ Պիլբին Գոֆեյջը (դերասանի իսկական անունը) ծնվել է 1909 թվականի մարտի 26-ին Նոր Հարավային Ուելս նահանգի Բրոքեն Հիլ քաղաքում։ Հայրը՝ Ջոն Գոֆեյջը, եղել է ֆոնդային գործակալ, բնիկ անգլիացի, մայրը՝ Վիոլետ Մոդ Էդիթը, եղել է ավստրալուհի։ Դեռ դպրոցում ապագա դերասանը ստացել է Չիպս մականունը և հետագայում որոշել է այն թողնել որպես դերասանական կեղծանուն։ Սովորել է Պարամատի ավագ դպրոցում, ապա փորձել է բազմաթիվ աշխատանքներ․ նա աշխատել է որպես հանքագործ օպալի և ոսկու հանքերում, խուզել ոչխարների, եղել օդաչու, լրագրող, մարգարիտ որոնող ջրասուզակ, որսորդ, արհեստական ատամների փաթեթավորող, գինու նկուղի ղեկավար, ընդհանուր առմամբ նա փորձել է 42 աշխատանք, և միայն 30 տարեկան հասակում առաջին անգամ հանդես է եկել որպես դերասան՝ կատարելով Դիլոյի դերը «Արի ժպիտով» ֆիլմում (լուսագրերում նշված չէ)։ Արդեն հաջորդ տարվանից նա սկսել է էկրաններին հայտնվել բավական կանոնավոր կերպով (միշտ նշվել է լւսագրերում), սակայն սկսվել է պատերազմ, ինչի պատճառով Ռաֆերտին չի նկարահանվել 1941, 1942 և 1945 թվականներին։
1941 թվականի մայիսի 29-ին՝ հարսանիքի հաջորդ օրը, Ռաֆերտին ծառայության է անցել ՌՕՈՒ-ում։ 1943 թվականի ապրիլի 23-ին «կապրալ» կոչումով զորացրվել է որպես պահեստային ։
1953-1959 թվականներին հանդես է եկել որպես կինոպրոդյուսեր, 1953 և 1956 թվականներին՝ որպես սցենարիստ, իսկ 1962 թվականին՝ որպես ռեժիսոր։ 1957 թվականից սկսել է նկարահանվել ոչ միայն մեծ կինոյի, այլև հեռուստատեսության համար։ Դերասանի հասակը եղել է 198 սմ։
Անձնական կյանք և մահ
1941 թվականի մայիսի 28-ին Ռաֆերտին ամուսնացել է 37-ամյա դերձակ Էլեն Քեթլինի «Քվենթին» Ջեյմսոնի հետ։ Հաջորդ օրը նա մեկնել է ռազմաճակատամարտ։ Զույգն ապրել է 23 տարի ամուսնության մեջ (1964 թվականի մայիսի 27-ին Էլենը մահացել է), այդ ամուսնությունից նույնպես դերասանը երեխաներ չի ունեցել։
Տարեց հասակում Ռաֆերտին սկսում է սրտի հետ կապված խնդիրների ունենալ ։ 1971 թվականի մայիսի 27-ին 62-ամյա դերասանը Սիդնեյի փողոցներով զբոսնելիս սրտամկանի ինֆարկտ է ստացել։ Մահվանից մի քանի ժամ առաջ Ռաֆերտին առաջարկ է ստացել նկարահանվել «Այն օրը, երբ ծաղրածուն լաց էր լինում» ֆիլմում։ Ի վերջո, այդ ֆիլմը չի ավարտվել և երբեք պաշտոնապես վարձույթի դուրս չի եկել։
Ֆիլմագրություն
32 տարի տևած կինոկարիերայի ընթացքում Ռաֆերտին նկարահանվել է 26 գեղարվեստական ֆիլմում (այդ թվում՝ մեկ կարճամետրաժ ֆիլմում), 21 սերիալում և 4 վավերագրական ֆիլմերում։ Հանդես է եկել որպես հինգ լիամետրաժ ֆիլմերի պրոդյուսեր, երկու լիամետրաժ ֆիլմերի սցենարիստ, ինչպես նաև եղել է «Պատրաստված է Ավստրալիայում» կարճամետրաժ ժապավենի ռեժիսորը (1962)։ Նկարահանվել է ոչ միայն Ավստրալիայում, այլև ԱՄՆ-ում և ՄԵծ Բրիտանիայում, վերջինում՝ հիմնականում սոցիալական տեսահլովակներում, որոնք պրոպագանդել են արտագաղթը Միացյալ Թագավորությունից Ավստրալիա ։
Արտաքին հղումներ
Կատեգորիա:Ավստրալիացի դերասաններ Կատեգորիա:Ավստրալիացի կինոպրոդյուսերներ Կատեգորիա:Թատրոնի դերասաններ Կատեգորիա:Ավստրալիացի կինոդերասաններ Կատեգորիա:Ավստրալիացի սցենարիստներ Կատեգորիա:Երկրորդ համաշխարհային պատերազմի մասնակիցներ Կատեգորիա:Դերասաններ այբբենական կարգով Կատեգորիա:20-րդ դարի դերասաններ Կատեգորիա:Սրտամկանի ինֆարկտից մահացածներ
Մեթ Ֆրյուեր
Մեթ Ֆրյուեր (Matt Frewer, ), ամերիակա-կանադական հեռուստա- և կինոդերասան։
Վահրամ Բաղդասարյան (պետական գործիչ)
Վահրամ Բորիսի Բաղդասարյան (ծնվել է մայիսի 1-ին, 1967 թվականին,  Ստեփանակերտ, Արցախ), Արցախի Հանրապետության ֆինանսների նախարար, պետական գործիչ։ ԱՀ ֆինանսների և էկոնոմիկայի նախարար։
Մեթ Ֆրյուեր
Կենսագրություն
Ամբողջ կյանքն անց է կացրել Կանադայում։ Սովորել է Պիտերբորոյի(Օնթարիո) այն նույն դպրոցում, որտեղ սովորել էր իր ապագա կոլեգա Բերկլի Հոուպը` «Պսի Գործոն» հեռուստասերիալից, և այդտեղ խաղացել է ֆուտբոլ` եղել է կիսապաշտպան։ Դպրոցն ավարտելուց հետո Մեթը գնում է Մեծ Բրիտանիա, այնտեղ հեղինակավոր դրամատիկական դպրոցում` «Bristol Old Vic»-ում հմտանում է դերասանական արվեստի մեջ, ելույթ է ունենում բրիտանական թատերական բեմում։ Ֆիլմերում սկսել է նկարահանվել 1983 թվականից։ Չնայած նրան, որ Մեթը հիմնականում նկարահանվում էր Կալիֆորնիայում, նա ամեն անգամ հրաժարվում էր այդտեղ տեղափոխվելուց և ամեն անգամ վերադառնում էր տուն` Քվեբեկ։ Դերեր է ունեցել «Հետախուզություն», «Էվրիկա», «Առևանգում», «Դա Վինչիի հետաքննությունը», «Փսի-ֆակտոր», «Հերակլ», «Գարգուլի» և այլ հեռուստասերիալներում։
Վահրամ Բաղդասարյան (պետական գործիչ)
Կենսագրություն
Կրթություն
Ընտանիք
Ամուսնացած է, ունի երեք զավակ։
Մեթ Ֆրյուեր
Հղումներ
Կատեգորիա:Ամերիկացի դերասաններ Կատեգորիա:Կանադացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Թատրոնի դերասաններ Կատեգորիա:Կանադացի կինոդերասաններ Կատեգորիա:Հնչյունավորողներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ
Վահրամ Բաղդասարյան (պետական գործիչ)
Ծանոթագրություններ
https://www.365news.am/2020/08/03/%d5%a1%d6%80%d6%81%d5%a1%d5%ad%d5%ab-%d5%af%d5%a1%d5%bc%d5%a1%d5%be%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6%d5%a8-%d6%84%d5%b6%d5%b6%d5%a1%d6%80%d5%af%d5%b8%d6%82%d5%b4-%d5%a7-%d5%a2/
https://artsakhpress.am/arm/news/130883/meknarkel-e-ah-azgayin-zhoxovi-artahert-nisty-uxix.html
https://artsakhpress.am/arm/news/130949/
https://minfin-nkr.am/?section=news%2Fview&news_id=469
Գհար Դալամ
Գհար Դալամ (ավանդաբար արտասանվում է Ար Դալամ, Għar Dalam, բառացի`խավարի քարանձավ), քարանձավ Մալթայում։ Այստեղ հայտնաբերվել են կենդանիների ոսկորների մի քանի շարք մնացորդներ, որոնք մնացել են վերջին սառցակալման շրջանից, ինչպես նաև մարդու` Մալթայի տարածքում հայտնվելու առավել վաղ շրջանից, որ մոտավորապես տեղի է ունեցել մոտ 7.400 տարի առաջ (այս շրջանը քարանձավի անունով կոչվում է Գհար Դալամի շրջան)։
Կենդանիների կմախքները վերաբերում են տարբեր ժամանակահատվածների։ Եթե գաճաճ գետաձին անհետացել է մոտ 180.000 տարի առաջ, ապա գաճաճ եղջերուն`մոտ 18.000 տարի առաջ։
Քարանձավի առաջին գիտական հետազոտությունը կատարվել է 1885 թվականին, սակայն այն շարունակել է փակ մնալ մինչև 1933 թվականը։ Երկրորդ համաշխարհային պատերազմի տարիներին քարանձավն օգտագործվել է որպես պատսպարան։ 20-րդ դարի երկրորդ կեսին այստեղ հիմնադրվել է թանգարան, որից 1980 թվականին գողացվել են կարևոր ցուցանմուշներ`գաճաճ փղերի ոսկորներ և նեոլիթի շրջանի երեխայի գանգ։
Քարանձավի առավել հիմնավոր ուսումնասիրություն է կատարվել 1987 թվականին Էմմանուել Անատիի ղեկավարությամբ, որը Սալենտոյի համալսարանի հնէաբանության պրոֆոսոր էր։ Իտալացի հնագետների մի խումբ քարանձավում հայտնաբերել է ենթադրաբար պալեոլիթի շրջանին վերաբերող արվեստի գործեր, որոնք պատկերում են մարդու ձեռքեր, մարդանման ու կենդանանման կերպարներ, կենդանիների մի քանի պատկերներ քարանձավի ստորին ստալագմիտային գոյացությունների վրա։ Որոշ պատկերներ ներկայացնում են փղերի, որոնք Մալթայում անհետացել են պլեյստոցենի ժամանակաշրջանում։ Գտնված պատկերների մեծ մասը ավելի ուշ ոչնչացվել են վանդալների կողմից։
Քարանձավի խորությունը 144 մետր է, սակայն այցելության համար բաց է 50-մետրանոց հատվածը։ Քարանձավի մուտքի մոտ գորխում է թանգարան, որտեղ ներկայացված են կարևոր գտածոներ։
Շերտագրություն
Քարանձավը բաղկացած է 6 շերտից ։
Արտաքին հղումներ
Կատեգորիա:Մալթայի քարանձավներ Կատեգորիա:Պալեոլիթ Կատեգորիա:Հնէաբանական թանգարաններ Կատեգորիա:Մալթայի թանգարաններ
Սթերլինգ Սենդմեն Նայթ
Կենսագրություն
Սթերլինգ Նայթը ծնվել է 1989 թվականի մարտի 5-ին, Տեխաս նահանգում, Հյուստոնում։ Ունի քույր, Սամանտա Սքարլեթը, և եղբայր, Սփենսեր Շուգան։ Նա սիրում է խաղալ գոլֆ, քշել սնոուբորդ և նվագել կրթառ։ Որպես խմբի կիթառահար Սթերլինգը և նրա ընկեր Մեթթ Շիվլին (Matt Shively) Youtube-ում ձևավորել է «Connecting Channels» անվանումով մի խումբ (տվյալ դեպքում խոսքը Disney և Nickelodeon ալիքների մասին է)։
Կարիերա
2008 թվականին Նայթը հայտնվել է «Ջիմմիի գլխից դուրս» ({{lang-en|Out of Jimmy's Head} հեռուստատեսային շարքում }) և «Կրքի անատոմիա» ֆիլմում։
2009 թվականին Նայթը ստացել է Չեդա Դիլան Կուպերի դերը «Սաննիին հնարավորություն տվեք» սերիալում, որտեղ խաղացել է Դեմի Լովատոյի հետ։ Նրա նորամուտը ֆիլմասպարեզ եղել է «Հայրիկը նորից 17 տարեկան է» ֆիլմով, որտեղ նա խաղացել է գլխավոր հերոսի որդու՝ Ալեքսի դերը ։
2008 թվականին Նայթը Դիսնեյ ալիքով ցուցադրվող «Աստղային հիվանդություն» ֆիլմում խաղացել է գլխավոր հերոս Քրիստաֆեր Ուալդի դերը ։ Այնուհետև Նայթի մասնակցած հաջորդ նախագիծը եղել է «Էլլի. Մոխրոտի ժամանակակից հեքրաթը» ֆիլմը Էշլի Հյուիթի հետ, որտեղ նա խաղացել է Տայա Փարքերի դերը։
2011 թվականին նա խաղացել է Չեդա Դիլան Կուպերի դերը կատակերգական սքեթչ-շոուում, որի երկրորդ սեզոնը չի նկարահանվել։
2013 թվականին նա որպես հայտնի աստղ հայտնվել է «Melissa & Joey» սերիալի երկրորդ սեզոնի մի քանի դրվագում։
Ծանոթագրություններ
Կատեգորիա:21-րդ դարի ամերիկացի երգիչներ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կիթառահարներ Կատեգորիա:Ամերիկացի երգիծաբաններ Կատեգորիա:Ամերիկացի տղա երեխա դերասաններ
Զեդա Էծեր (Զուգդիդի շրջան)
Զեդա Էծեր (ზედა ეწერი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Զեդա Էծեր գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 200 մետր բարձրության վրա։
Զեդա Էծերը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Զեդա Էծերի հեռավորությունը կազմում է 11 կմ։
Բնակչություն
Ըստ 2014 թվականի մարդահամարի տվյալների՝ Զեդա Էծերի բնակչությունը կազմում է 1557 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Հյուսիսային Կալոտ
Հյուսիսային Կալոտ, Ֆենոսկանդիայի հյուսիսային հատվածն է։ Տարբեր հեղինակներ օգտագործում են այս տերմինը տարբեր իմաստներով, բայց ամենից հաճախ Հյուսիսային Կալոտան նշանակում է Նորվեգիայի, Ֆինլանդիայի և Շվեդիայի տարածքներ, որոնք տեղակայված են Արկտիկական շրջանի հյուսիսում, ինչպես նաև Ռուսաստանի Մուրմանսկի շրջանը։
Տերմինաբանություն
Շատ հեղինակներ չեն տարբերակում Լապլանդիա և Հյուսիսային Կալոտ տերմինները։ Այս տեսակետի հիմքում ընկած է այն փաստը, որ պատմականորեն Սաամի բնակավայրի շրջանը, որի շվեդական «լապի» անունից ծագել է «Լապլանդ» անվանումը, գործնականում համընկնում է Արկտիկական շրջանի հյուսիսում գտնվող Ֆենոսկանդիայի մասի հետ։
Այնուամենայնիվ, Լապլանդիան հաճախ ընդունվում է նաև որպես Շվեդիայի պատմական Լապպլան նահանգ (Ֆինլանդիայի պատմական նահանգի Լապիի հետ միասին, որը դրանից առանձնացավ 1809 թվականին՝ Ռուսաստանի կայսրության կողմից Ֆինլանդիայի նվաճումից հետո)։ Հյուսիսային Կալոտայում, բացի Լապլանդիայից, ներառում է նաև Նորվեգիայի Ֆինմարկերը և Մուրմանսկի շրջանը։ Այսպիսով, Հյուսիսային Կալոտայի տարածքում տեղակայված են հետևյալ ժամանակակից վարչական կազմակերպությունները. Տերմինը լայնորեն կիրառվում է Դանիայում, Նորվեգիայում և Շվեդիայում (օրինակ՝ Շվեդիայի պատմագրության մեջ գտնվող Պեցամո-Կիրկենեսը գործողությունը կոչվում է Slaget om Nordkalotten ՝ «Հյուսիսային Կալոտայի ճակատամարտ»), այլ երկրներում՝ շատ ավելի հազվադեպ։
Հյուսիսային Կալոտայի բնությունը
Հյուսիսային Կալոտան ունի համեմատաբար զով ամառներ, որի ընթացքում Արեգակը չի հեռանում հորիզոնից 1 օրից ավելի (բևեռային ցերեկ երևույթ) և երկար ձմեռներ, որը հաճախ տևում է հոկտեմբերից մայիս, մինչդեռ ձմռան մի քանի ամիսների ընթացքում արևը չի երևում հորիզոնում (բևեռային գիշեր երևույթ)։ Այստեղ ապրող օրգանիզմների կյանքի առանձնահատկությունները կապվում են կլիմայի և լուսավորության առանձնահատկություններով, ինչի կապակցությամբ տեսակների ճնշող մեծամասնության կյանքի ցիկլը ունի հստակ արտահայտված սեզոնային բնույթ ։
Հյուսիսային Կալոտայի լեզուները
Հյուսիսային Կալոտան բնութագրվում է բազմալեզվությամբ. համեմատաբար փոքր բնակչությամբ այս տարածաշրջանը շատ լեզուների ինտենսիվ շփումների գոտի է։ Բացի այն երկրների պետական ​​լեզուներից, որոնց պատկանում է Հյուսիսային Կալոտի տարածքը (նորվեգերեն, ռուսերեն, ֆիններեն և շվեդերեն), այստեղ բնակչությունը խոսում է ինը սամերեն լեզուների, ինչպես նաև քվենի և մյունխելի լեզու :
Հյուսիսային Կալոտայի երկրներում ազգային փոքրամասնությունների օրինակով կարելի է տեսնել, որ ներկայիս պատմական դարաշրջանում պետությունների զարգացումը և վերածնունդը մեծապես կապված է պետությունների և առանձին կազմակերպությունների միջև գլոբալ գործընթացների և համագործակցության հետ։
Հյուսիսային Կալոտի շարժում
1962 թվականին ստեղծվեց Հյուսիսային Կալոտի շարժումը Քեմի քաղաքում (Ֆինլանդիա) ։ Այն հանդես է գալիս որպես տարածաշրջանի երկրների միջպետական ​​հարաբերությունները խթանող ոչ ֆորմալ կազմակերպություն, ներառյալ բնապահպանության, խաղաղության և անվտանգության պահպանման հարցերը, միջազգային տրանսպորտային հաղորդակցությունների զարգացումը, զբոսաշրջությունը, մշակութային փոխանակումը, առողջապահության, սոցիալական զարգացման, ԶԼՄ-ների ոլորտներում՝ վիզայի օժանդակության դյուրացման հարցերում, ինչպես նաև տարածաշրջանի ենթակառուցվածքների ինտեգրված զարգացումը ։
Հյուսիսային Կալոտայի խաղաղության օրերը պարբերաբար անցկացվում են տարածաշրջանի տարբեր երկրներում։ Մուրմանսկում այս օրերն անցկացվել են չորս անգամ (2011 թվականի դրությամբ), առաջին անգամ՝ 1966 թվականին։ Նորվեգիայի Տրոմսյո քաղաքում անցկացվեց Հյուսիսային Կալոտայի Խաղաղության 14-րդ օրերը (2007 թ.), 15-րդը՝ Շվեդիայի Լուլեչ քաղաքում (2009)։
Հյուսիսային Կալոտայի երկրի գրասենյակների ղեկավարներ (2007)
Հյուսիսային Կալոտայի երկրների ներկայացուցիչների միջազգային ժողովների քննարկման ավանդական թեմաները էկոլոգիայի և ճառագայթային անվտանգության հարցերն են։ 2000-ականներից ի վեր այս թեմաներին ավելացել են զբոսաշրջության զարգացման, ինչպես նաև երկրների միջև տրանսպորտային կապերի բարելավման հարցերը։
«Հյուսիսային Կալոտայի ֆենոլոգիա» ծրագիրը
2000-ականների կեսերից Նորվեգիան և Ռուսաստանը համատեղ զբաղվում էին կրթական և գիտական ​​ծրագրով՝ «Հյուսիսային Կալոտայի ֆենոլոգիա» բնապահպանության ոլորտում (ֆենոլոգիան սեզոնային երևույթների գիտությունն է վայրի բնության մեջ)։ Այս նախագիծը, որը ֆինանսավորվել է Նորվեգիայի շրջակա միջավայրի նախարարության կողմից, թիրախավորում է Հյուսիսային Կալոտում բնակվող Ռուսաստանում և Նորվեգիայի միջին և ավագ դպրոցի աշակերտներին, այն իրենից ներկայացնում է կենսաբազմազանության շարունակական մոնիտորինգ։ Դրա նպատակը բարդ հետազոտություն է, որը ներառում է գիտական ​​տվյալների համակարգված հավաքածու կենսաբանության, աշխարհագրության և օդերևութաբանության բնագավառներում այն ​​վայրերում, որտեղ ուսանողներն ապրում և սովորում են։ Ծրագրի համակարգողը Ռուսաստանի կողմից հանդիսանում է «Կանդալաքշա» պետական ​​արգելոցը։
Արտաքին հղումներ
Կատեգորիա:Ֆինլանդիայի աշխարհագրություն Կատեգորիա:Շվեդիայի աշխարհագրություն Կատեգորիա:Նորվեգիայի աշխարհագրություն Կատեգորիա:Եվրոպայի աշխարհագրություն Կատեգորիա:Ռուսաստանի աշխարհագրություն Կատեգորիա:Սկանդինավիա Կատեգորիա:Եվրոպայի պատմական տարածքներ Կատեգորիա:Նորվեգական ծով
Ռուս-բենինական հարաբերություններ
Խորհրդա-բենինական հարաբերություններ
Խորհրդային Սոցիալիստական Հանրապետությունների Միությունը 1960 թվականի օգոստոսի 18-ին Դահոմեայի Հանրապետությունը ճանաչել է, որպես անկախ և ինքնիշխան պետություն։ Շատ չանցած՝ 1962 թվականի հունիսի 4-ին, երկու երկրների միջև հաստատվել են դիվանագիտական հարաբերություններ։ Սկզբնական շրջանում դիվանագիտական հարաբերությունները կատարվում էին Տոգոյում խորհրդային դեսպանի միջոցով։
1966 թվականի փետրվարի 1-ին Խորհրդային Միության կենտրոնական կոմիտեն առաջին անգամ Ալեքսանդր Աբրահամովին հավատարմագրեց, որպես Բենինում ԽՍՀՄ դեսպան։
Չնայած այս հանգամանքի, երկու երկրների միջև հարաբերությունները եղել են նվազագույնս։ Բենինի և Խորհրդային պետության երկկողմ հարաբերությունները բարելավվել են միայն 1972 թվականին Պորտո Նովոյում տեղի ունեցած հեղաշրջումից հետո, որի արդյունքում երկրում 1974 թվականին ստեղծվեց լենինյան և մարքսիստական վարչակազմ։ Այդ ժամանակ ԽՍՀՄ-ը հանդիսանում էր նախկին գաղութային տերություն հանդիսացող Բենինի գլխավոր ռազմաքաղաքական դաշնակիցը միջազգային ասպարեզում։ 1953-1980 թվականներին խորհրդային կողմն ունեցել է իր զորքերը Բենինի տարածքում։ 1986 թվականին կնքվել է երկու երկրների միջև բարեկամության և համագործակցության հռչակագիր։
Ռուս-բենինական հարաբերություններ
1992 թվականի հունվարի 9-ին Բենինը պաշտոնապես ճանաչել է Ռուսաստանի Դաշնությանը, որպես Խորհրդային Միության գլխավոր իրավահաջորդ պետություն։ Ներկայումս Ռուսաստանն ունի իր դեսպանությունը Կոտոնուում, իսկ Բենինը՝ Մոսկվայում։
Աղբյուրներ
Կատեգորիա:Ռուսաստանի արտաքին քաղաքականություն
Մոգիր
Մոգիր (მოგირი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Մոգիր գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 10 մետր բարձրության վրա։
Մոգիրը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Մոգիրի հեռավորությունը կազմում է 11 կմ։
Բնակչություն
Ըստ 2014 թվականի մարդահամարի տվյալների՝ Մոգիրի բնակչությունը կազմում է 137 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Մենջ (Զուգդիդի շրջան)
Աշխարհագրություն
Աշխարհագրորեն Մենջ գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 100 մետր բարձրության վրա։
Մենջը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Մենջի հեռավորությունը կազմում է 2 կմ։
Բնակչություն
Ըստ 2014 թվականի մարդահամարի տվյալների՝ Մենջի բնակչությունը կազմում է 77 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Անտոնիա Ֆերերիա
Կենսագրություն
Ֆերերիան գինու արդյունաբերության բնագավառում իր կարիերան սկսել է այն ժամանակ, երբ իր հարուստ ընտանիքից ժառանգել է խաղողի այգիներ։ Նրա հայրը այնպես է կազմակերպել, որ Ֆերերիան ամուսնանա իր զարմիկի հետ, բայց նա հետաքրքրված չէր ընտանեկան բիզնեսով և վատնել է կնոջ կարողության մեծ մասը։ Ամուսնությունից հետո ունեցել է երկու երեխա՝ դուստրը՝ Մարիա դե Ասունսիոնը, որը հետագայում հայտնի է դարձել որպես Ազամբուխայի կոմսուհի և մեկ որդի՝ Անտոնիու Բեռնարդու Ֆերեյրան։ Անտոնիա Ֆերերիան 33 տարեկանում այրիացել է և դրանից հետո սկսել է զբաղվել ընտանեկան կալվածքների ղեկավարմամբ։
Ֆերերիան իր «Ֆերեյրինհա» (իր անվան փոքրացուցիչ-փաղաքշական տարբերակը պորտուգալերենում) մականունն ստացել է իր նվիրվածության և խնամքի համար, որ նա ցուցաբերել է իր հողերն ու խաղողի այգիները մշակող աշխատանքային ընտանիքների նկատմամբ։ Նրան աջակցել է նրա գործավար Խոսե դա Սիլվա Թորեսը, որն ի վերջո դարձել է նրա երկրորդ ամուսինը։
Ֆերերիան պայքարել է Պորտուգալիայի կառավարության՝ տեղական խաղողագործությանը աջակցություն ցույց չտալու դեմ․ այդ ժամանակ Պորտուգալիայում սպառվող գինու մեծ մասը ներմուծվում էր Իսպանիայից։ Նա նաև պայքարել է խաղողի որդնալվիճի դեմ, որն ի վերջո ոչնչացրել է եվրոպական խաղողի մեծ մասը, ներառյալ Պորտուգալիայում և նրա խաղողի այգիներում։ Ֆերերիան ուղևորվել է Անգլիա՝ հիվանդության դեմ պայքարի ամենաարդիական և արդյունավետ մեթոդները սովորելու և դրանք նորից Պորտուգալիա ներմուծելու համար։ Նա նաև սովորել և ներմուծել է գինու արտադրության նոր հնարքներ։ «Ֆերեյրինհան»​​ ներդրումներ է կատարել շատ նոր խաղողի այգիներում, հատկապես արևի լույսի մեծ ազդեցության տակ գտնվող տարածքներում, չնայած նա պահպանել է իր ժառանգած խաղողի այգիները Պորտուգալիայի հյուսիսում։ Նրա գինու մեծ մասը արտահանվել է Անգլիա, և նա եղել է պորտվեյնի առաջին խոշոր ներմուծողը։
Անտոնիա Ֆերերիան մահացել է 1896 թվականին։ Նա թողել է մեծ հարստություն և մոտ երեսուն խաղողի այգիներ։ Նա համարվում է առաջատարներից մեկը Դուրոյի հովտի պատմության մեջ և ազդեցություն է ունեցել պորտուգալական գինիների շարունակական ժողովրդականության և հաջողության վրա:
2004 թվականի թողարկված պորտուգալական հեռուստասերիալը ներկայացրել է Ֆերերիայի կյանքի գեղարվեստական ​​վերաշարադրումը ։
Ծանոթագրություններ
Կատեգորիա:Պորտուգալացի գործարարներ Կատեգորիա:Գինեգործություն
Ռուս-բոտսվանայական հարաբերություններ
Ռուս-բոտսվանայական հարաբերություններ (Российско-ботсванские отношения), դիվանագիտական հարաբերությունները Ռուսաստանի Դաշնության և Բոտսվանայի Հանրապետության միջև։
Ներկայումս երկու երկրների հարաբերությունները կրում են բարեկամական բնույթ։ Բոտսվանայի համոզմամբ Ռուսաստանը առաջին երկրներից է, որը ամբողջական դիվանագիտական կապեր է հաստատել Բոտսվանայի հետ ։
Խորհրդա-բոտսվանայական հարաբերություններ
Խորհրդային Սոցիալիստական Հանրապետությունների Միությունը 1966 թվականին Բոտսվանան ճանաչել է, որպես Մեծ Բրիտանիայից անկախ և ինքնիշխան պետություն։
Երկու պետությունների միջև դիվանագիտական հարաբերությունները հաստատվել են 1970 թվականի մարտի 6-ին, երբ ԽՍՀՄ-ն հավատարմագրել է իր դեսպանին Բոտսվանայում (Նստավայրը՝ Լուսակա, Զամբիա ): Չնայած իր արևմտամետ կողմնորոշման՝ Բոտսվանան մասնակցել է 1980 թվականին ԽՍՀՄ մայրաքաղաք Մոսկվայում տեղի ունեցող ամառային օլիմպիական խաղերին և դարձել չեմպիոն։ 1997 թվականի հունվարի 14-ին Բոտսվանայում տեղի են ունեցել ահաբեկչական հարձակումներ և ԽՍՀՄ-ն միանալով ՄԱԿ-ի Անվտանգության Խորհրդի թիվ 403 բանաձևին նշել է, որ դատապարտում է տեղի ունեցածը։
Երկկողմ հարաբերություններ
Բոտսվանան ճանաչել է Ռուսաստանի Դաշնությունը, որպես ԽՍՀՄ-ի գլխավոր իրավահաջորդ։ Երկու երկրների միջև առևտրատնտեսական համագործակցությունը սահմանված է 1987 թվականին ստորագրված տնտեսական և 1988 թվականին՝ տեխնոլոգիական համաձայնագրերով։ Ռուսաստանի և Բոտսվանայի կառավարությունները ստորագրել են նաև համագործակցությունների ծրագրեր մշակութային, գիտական, առողջապահական և կրթական ոլորտում։
1999 թվականին տեղի է ունեցել ռուս-բոտսվանայական բեղուն համագործակցություն մարդկային ռեսուրսների զարգացման ոլորտում։ Ռուսաստանի կառավարությունը Բոտսվանային նույնիսկ առաջարկել է գումարային օգնություն՝ առանցքային ոլորտներում աշխատուժի կրիտիկական պակասի ցուցանիշը նվազեցնելու համար։ Բոտսվանան այն եզակի պետություններից է, որ Ռուսաստանի Դաշնության քաղաքացիների համար վիզային արտոնագիր չի պահանջում։
Ներկայումս Ռուսաստանն ունի իր դեսպանությունը Գաբորոնեում, իսկ Բոտսվանան Ռուսաստանի հետ իր կապն ապահովում է Շվեդիայի մայրաքաղաք Ստոկհոլմում գտնվող բոտսվանայական դեսպանատան միջոցով։ Մոսկվայում գործում է Բոտսվանայի Հանրապետության պատվո հյուպատոսություն։
Ծանոթագրություններ
Կատեգորիա:Ռուսաստանի արտաքին հարաբերություններ
Վտանգավոր ճամփորդություն
Վտանգավոր ճամփորդություն (Watership Down), մուլտֆիլմ, որը նկարահանվել է 1978 թվականին, ըստ Ռիչարդ Ադամսի «Բլուրների բնակիչները» գրքի ։ Ռեժիսորը Մարտին Ռոզեն է։
Սյուժե
Ֆիլմը, ինչպես և համանուն գիրքը, պատմում է ճագարների արկածների մասին։ Նոր տան փնտրտուքների ժամանակ մի խումբ ճագարներ տարբեր արկածների են հանդիպում։
Մշակութային ազդեցություն
Մուլտֆիլմը բարձր դասարաններում գրականության ժամին ցուցադրվում է «Դոննի Դարկո» (2001) ֆիլմի հետ, որին հաջորդում է հոգեբանական քննարկում դրա թեմատիկայի վերաբերյալ։
Արտաքին հղումներ
Կատեգորիա:1978 մուլտֆիլմեր Կատեգորիա:Անգլերեն ֆիլմեր Կատեգորիա:Բրիտանական մուլտֆիլմեր Կատեգորիա:Մուլտֆիլմեր նապաստակների մասին Կատեգորիա:Մուլտֆիլմեր թռչունների մասին Կատեգորիա:Բրիտանական վեպերի էկրանավորումներ Կատեգորիա:Բնօրինակում անաղբյուր հոդվածներ